
Parlamentul  României

Camera  Deputaţilor

Comisia pentru industrii si servicii






                 Bucureşti, 15.06.2009





                                                       Nr.23/272/2009
AVIZ

asupra proiectului de Lege pentru abrogarea Legii nr.469/2002

privind unele măsuri pentru întărirea disciplinei contractuale


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată pentru aviz, care va fi transmis Comisiei pentru politică economică, reformă şi privatizare, cu proiectul de Lege pentru abrogarea Legii nr.469/2002 privind unele măsuri pentru întărirea disciplinei contractuale, transmis cu adresa nr. P.L.x. 272 din 20 mai 2009, înregistrat sub nr.23/248 din 21 mai 2009.


Consiliul Legislativ, cu avizul nr.233 din 25 martie 2009, a avizat favorabil proiectul de lege.


Senatul, în calitate de primă Cameră sesizată, a adoptat proiectul de lege în forma prezentată de Guvern.


Proiectul de lege are ca obiect de reglementare abrogarea Legii nr.469/2002 motivându-se următoarele:
a) prin Ordonanţa de urgenţă a Guvernului nr.119/2007 privind măsurile pentru combaterea întârzierii executării obligaţiilor de plată rezultate din contracte comerciale, au fost preluate instrumentele principale pentru combaterea întârzierii plăţii în tranzacţiile comerciale, conţinute în Directiva 2000/35/EEC;

b) Legea nr.469/2002 conţine norme paralele cu prevederile art.942 şi următoarele din Codul civil şi art.43-44 din Codul comercial;

c) Legea nr.469/2002 instituie obligaţii în sarcina comercianţilor şi sancţiuni, care reprezintă limitări substanţiale. 



Examinarea proiectului de lege a avut loc în şedinţa comisiei din data de 10 iunie 2009. 



În urma dezbaterilor, membrii comisiei au hotărât, în unanimitate, avizarea favorabilă a proiectului de lege, în forma adoptată de Senat.



Prin obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru acest proiect de lege este Camera Deputaţilor.

PREŞEDINTE,
Iulian Iancu
Consilier parlamentar, 
Viorela Gondoş

